**Mónosbél Községi Önkormányzat képviselő-testületének**

**1/2015. (I 26.) önkormányzati rendelete**

**a nem közművel összegyűjtött háztartási szennyvíz begyűjtésére vonatkozó**

**közszolgáltatás helyi szabályairól**

Egységes szerkezetben az 1/2019. (I.18.) önkormányzati rendelettel

Hatályos: 2019. február 1-jétől

Mónosbél Községi Önkormányzat Képviselő-testülete a vízgazdálkodásról szóló 1995. évi LVII. törvény 45. § (6) bekezdésében kapott felhatalmazás alapján, a 4. § (2) bekezdés d) pontjában és a vízgazdálkodásról szóló 1995. évi LVII. törvény 4. § (2) bekezdés d) pontjában meghatározott feladatkörében eljárva

a következőket rendeli el:

1. §

A kötelező közszolgáltatással ellátott terület Mónosbél község közigazgatási területe.

2. §

(1)[[1]](#footnote-1) A közszolgáltatás teljesítésére jogosult és kötelezett közszolgáltató Koós János egyéni vállalkozó (székhely/telephely: 3326 Ostoros, Hunyai u. 28.) (a továbbiakban: közszolgáltató) 2021. január 31. napjáig.

(2) Az ingatlanon keletkező nem közművel összegyűjtött háztartási szennyvizet a közszolgáltató az Északmagyarországi Regionális Vízművek ZRt. (3700 Kazincbarcika, Tardonai u. 1.) által üzemeltetett bélapátfalvai szennyvíztisztító telep szennyvízfogadó műtárgyában helyezi el.

3. §

A közszolgáltatási szerződésben rögzítésre kerülnek a magasabb szintű jogszabályokban előírt egyes tartalmi elemek.

4. §

A nem közművel összegyűjtött háztartási szennyvíz begyűjtésére vonatkozó közszolgáltatás az alábbi tevékenységekre terjed ki:

1. az ingatlanon keletkező, nem közművel összegyűjtött háztartási szennyvíz ideiglenes tárolására szolgáló gyűjtőhelyről történő begyűjtésre, továbbá az elszállítást végző közszolgáltató részére átadott nem közművel összegyűjtött háztartási szennyvíznek az ártalmatlanítás céljából történő elszállítására,
2. az a) pontban foglaltak szerint gyűjtött, begyűjtött és elszállított szennyvíz ártalmatlanítása céljából a nem közművel összegyűjtött háztartási szennyvíznek az arra kijelölt szennyvíztisztító telepen történő elhelyezésére.

5. §.

(1) A nem közművel összegyűjtött háztartási szennyvíz összegyűjtésére és szállítására vonatkozó szerződés a közszolgáltatás megrendelésével az ingatlan tulajdonosa, vagyonkezelője vagy egyéb jogcímen használója (a továbbiakban együtt: ingatlantulajdonos) és a közszolgáltató között jön létre. Ennek keretében a közszolgáltató a közszolgáltatást a megrendelés beérkezésétől számítva 48 órán belül végzi el.

(2) A megrendelés történhet írásban (levél, elektronikus levél), vagy a közszolgáltató által megadott telefonszámon.

6. §

(1) A közszolgáltató a jogszabályban meghatározott munkák elvégzését nem tagadhatja meg, a (2) bekezdésben meghatározott eset kivételével.

(2) Az ismeretlen összetételű szennyvíz veszélytelenségének vagy veszélyességének megállapításáig veszélyes hulladéknak tekintendő, mely esetekben a közszolgáltató a mindenkori jogszabályi előírások figyelembevételével, megfelelő intézkedések mellett megtagadja annak elszállítását.

7. §

(1) A közszolgáltatás elvégzését a közszolgáltató az igénybevevő aláírásával igazolja.

(2) A közszolgáltató a díjat a szolgáltatás elvégzését követően utólag, számla alapján jogosult beszedni.

8. §

(1) A közszolgáltató a közszolgáltatási jogviszony létrejöttével kezelheti a (3) bekezdés szerinti személyes adatokat.

(2) A közszolgáltató a személyes adatokat a közszolgáltatás teljesítésével kapcsolatos feladatok ellátása, azt követően pedig a közszolgáltatási jogviszonyból eredő jogok érvényesítése vagy kötelezettségek teljesítése érdekében, csak a cél megvalósításához szükséges ideig kezelheti. A jogviszony megszűnését követően a Közszolgáltató a kezelt adatokat megsemmisíti, vagy törli.

(3) A közszolgáltató jogosult

a) az ingatlanhasználó természetes személy vonatkozásában a névre, születési névre, anyja nevére, lakcímre, születési időre és helyre, telefonszámra és elektronikus levelezési címre vonatkozó, valamint

b) egyéb ingatlanhasználó vonatkozásában a névre, székhelyre, adószámra, telefonszámra, elektronikus levelezési címre, a képviselő nevére és címére vonatkozó adatokat kezelni.

(4) A közszolgáltató megteremti és fenntartja az adatkezelés személyi és tárgyi feltételeit, gondoskodik az adatok biztonságáról, megismerhetőségéről, meghatározza azokat az eljárási szabályokat, amelyek az adatvédelmi szabályok érvényre juttatásához szükségesek.

9. §.

(1) Az ingatlantulajdonos a nem közművel összegyűjtött háztartási szennyvíz gyűjtéséről, környezetkárosítás nélküli ideiglenes tárolásáról és annak szükség szerinti elszállíttatásáról a közszolgáltató igénybevételével gondoskodik.

(2) A nem közművel összegyűjtött háztartási szennyvíz zárt gyűjtése és ideiglenes tárolása során az ingatlantulajdonos megfelelő gondossággal jár el annak érdekében, hogy az mások életét, testi épségét, egészségét és jó közérzetét ne veszélyeztesse, a település természetes és épített környezetét ne szennyezze, ne károsítsa.

10. §

(1) Az ingatlantulajdonos a közszolgáltatást szükség szerint veszi igénybe. A közszolgáltatást annak igénybevétele előtt legalább 48 órával a közszolgáltatónak bejelenti.

(2) Az ingatlantulajdonos a kötelező munkák végzését tűri, e célból a közszolgáltatót – annak előzetes értesítése alapján - az ingatlanába beengedi, és a munka akadálytalan elvégzéséhez szükséges feltételeket biztosítja.

(3) Az ingatlantulajdonos mentesül a közszolgáltatás igénybevételére vonatkozó kötelezettsége alól, ha nem használt vagy beépítetlen ingatlanán háztartási szennyvíz nem keletkezik és ennek tényét írásban bejelenti a közszolgáltatónak.

(4) Üdülőként nyilvántartott vagy időlegesen használt ingatlan esetén az ingatlantulajdonos a közszolgáltatást az (1) bekezdésben meghatározottaktól eltérően évente legalább egy alkalommal veszi igénybe.

11. §.

(1) Az ingatlantulajdonos a közszolgáltatás ellenértékeként a rendelet 1. mellékletében meghatározott szolgáltatási díjat a szolgáltatónak számla ellenében megfizeti, és a számlát a kibocsátás évét követő 5 évig megőrzi.

(2) Az ingatlantulajdonos a közszolgáltatás igénybevétele során megadja az 5. §-ban rögzített személyes adatait.

12. §

(1) A tulajdonos a közszolgáltatás igénybevételéért közszolgáltatási díjat fizet, melyet a rendelet 1. melléklete tartalmaz.

(2) A tulajdonos a díjat a szolgáltatás elvégzését követően kiállított számla alapján fizeti meg.

13. §

Mónosbél Községi Önkormányzat Képviselő-testületének jelen, 1/2015. (I 26.) önkormányzati rendelete 2015. február 1-jén lép hatályba.

Varga Sándorné Fehér Lászlóné

polgármester címzetes főjegyző

1. melléklet Mónosbél Községi Önkormányzat Képviselő-testületének

1/2015. (I 26.) önkormányzati rendeletéhez[[2]](#footnote-2)

A nem közművel összegyűjtött háztartási szennyvíz begyűjtésének ürítési díja:

2200,- Ft/m3+ ÁFA

1. A 2. § (1) bekezdését módosította a 1/2019. (I.18.) önkormányzati rendelet, hatályos: 2019. február 1-jétől. [↑](#footnote-ref-1)
2. Módosította az 1/2019. (I.18.) önkormányzati rendelet, hatályos: 2019. február 1-jétől. [↑](#footnote-ref-2)